ພຣະປະຈຳວັນຈັນ ປາງຫ້າມຍາດ ຄົນເກີດວັນຈັນ ທ່ານກ່າວວ່າ ເປັນຄົນທີ່ມີຮູບຮ່າງມີສເນ່ ມີຄວາມເມດຕາ1st November 2019
ພຣະປະຈຳວັນຈັນ ປາງຫ້າມຍາດ ຫລື ປາງຫ້າມສະມຸທ ເປັນເຣື່ອງການແຍ່ງນໍ້າຈາກແມ່ນໍ້າໂຣຫິນີ ເຂົ້ານາ ຂອງຝ່າຍກະສັຕໂກລິຍະວົງສ໌(ຝ່າຍມານດາ) ແລະ ກະສັຕສາກກະຍະວົງສ໌(ຝ່າຍບິດາ) ເພາະປີນັ້ນ ຝົນນ້ອຍ ຈົນເກີດການວິວາທແລະເກືອບຈະເກີດ ສົງຄາມກັນ. ພຣະພຸທທະອົງຄ໌ໄດ້ເທສນາໃຫ້ທັງສອງຝ່າຍຟັງ ເຫດການຈຶ່ງສງົບລົງດ້ວຍດີ.
(ອີກແບບນຶ່ງ) ຄັ້ງນຶ່ງ ໄດ້ເກີດໂຣຄລະບາດຄັ້ງໃຫຍ່ຂຶ້ນທີ່ເມືອງໄພສາລີ ມີປະຊາຊົນລົ້ມຕາຍ ເປັນ ຈຳນວນມາກ ເຈົ້າຄອງເມືອງ ຄື ກະສັຕລິຈຊະວີ ຈຶ່ງໄດ້ຂາບທູນ ອາຣາທນາພຣະພຸທະອົງຄ໌ ໃຫ້ສະເດັດ ມາໂຜດຊາວເມືອງ ພຣະພຸທະອົງຄ໌ຈຶ່ງຮັບສັ່ງ ພຣະອານົນ ສູຕ ຣັຕນະສູຕ ແລະ ຊິດນໍ້າພຣະພຸທມົນ ຮອບເມືອງ ຈົນຕໍ່ມາພາຍຫລັງ ໂຣຄຮ້າຍກໍຫາຍໄປຈາກເມືອງນັ້ນດ້ວຍອຳນາດແຫ່ງພຸທທານຸພາບ
ຍິງຊາຍໃດເກີດວັນຈັນ ທ່ານກ່າວວ່າ ເປັນຄົນທີ່ມີຮູບຮ່າງມີສເນ່ ຄົນທັງຫຼາຍໃຫ້ຄວາມເມດຕາ ເກື້ອໜູນ ມັກເຮັດບຸນ ມີຄວາມອົດທົນ ວາສນາດີ ມີນິດສັຍໂກດງ່າຍຫາຍໄວ ມີຄວາມປະນີປະນອມ ນຸ່ມນວນ ຢູ່ກັບທີ່ມັກຈະບໍ່ໄດ້ນານ ເປັນຄົນຊ່າງຄິດຊ່າງຝັນ ຫວັ່ນໄຫວງ່າຍແຕ່ກໍເຂັ້ມແຂງ ໃຫ້ໝັ່ນທຳບຸນສຸນທານ ໂຣຄພັຍຕ່າງໆຈະຫາຍແລະເບົາບາງລົງ
ພຣະຄາຖານີ້ ໃຫ້ສູດບູຊາເປັນປະຈໍາທຸກວັນ ຈະມີຄວາມສຸຂສວັສດີ ຕລອດກາລນານ ດັ່ງນີ້:
ຍັນທູນນິມິຕຕັງ ອະວະມັງຄະລັນຈະ ໂຍ ຈາມະນາໂປ ສະກຸນັສສະ ສັທໂທ ປາປັກຄະໂຫ ທຸສສຸປິນັງ ອະກັນຕັງ ພຸດທານຸພາເວນະ ວິນາສະເມນຕຸ
ຍັນທູນນິມິຕຕັງ ອະວະມັງຄະລັນຈະ ໂຍ ຈາມະນາໂປ ສະກຸນັສສະ ສັທໂທ ປາປັກຄະໂຫ ທຸສສຸປິນັງ ອະກັນຕັງ ທັມມານຸພາເວນະ ວິນາສະເມນຕຸ
ຍັນທູນນິມິຕຕັງ ອະວະມັງຄະລັນຈະ ໂຍ ຈາມະນາໂປ ສະກຸນັສສະ ສັທໂທ ປາປັກຄະໂຫ ທຸສສຸປິນັງ ອະກັນຕັງ ສັງຄານຸພາເວນະ ວິນາສະເມນຕຸ
ສູດມື້ລະ 15 ເທື່ອຈົບ ຈະມີຄວາມສຸກ ປາສຈາກ ໂຣຄພະຍາດທັ້ງປວງ.
ສີທີ່ເປັນມຸງຄຸນແມ່ນສີຂາວ,ສີເຫລືອງອ່ອນ ສ່ວນສີທີ່ຮອງລົງມາແມ່ນ ສີຂຽວ, ສີດຳ, ສີຟ້າເທົາ, ສີນໍ້າເງິນ ສີທີ່ຄວນເວັ້ນ ແມ່ນສີແດງ
(ບົດສູດຫຍໍ້ ວ່າ) ອິ ຣະ ຊາ ຄະ ຕະ ຣະ ສາ (ວ່າ 15 ເທື່ອ)
ທີ່ມາ: ທັມມະລາວ